CELEX: 32017D0862
Language: bg
Date: 2017-05-17 00:00:00
Title: Решение за изпълнение (ЕС) 2017/862 на Комисията от 17 май 2017 година за определяне на ветеринарно-санитарните условия и условията за ветеринарно сертифициране при повторното въвеждане на регистрирани коне за спортни състезания след временен износ в Туркменистан, за изменение на приложение I към Решение 93/195/ЕИО по отношение на вписването за Туркменистан и за изменение на приложение I към Решение 2004/211/ЕО по отношение на вписването за Туркменистан в списъка на трети държави и части от тях, от които е разрешен вносът в Съюза на живи еднокопитни и сперма, яйцеклетки и ембриони от еднокопитни животни (нотифицирано под номер С(2017) 3207) (Текст от значение за ЕИП. )

19.5.2017   
            
            
               BG
            
            
               Официален вестник на Европейския съюз
            
            
               L 128/55
            
         РЕШЕНИЕ ЗА ИЗПЪЛНЕНИЕ (ЕС) 2017/862 НА КОМИСИЯТА
   от 17 май 2017 година
   за определяне на ветеринарно-санитарните условия и условията за ветеринарно сертифициране при повторното въвеждане на регистрирани коне за спортни състезания след временен износ в Туркменистан, за изменение на приложение I към Решение 93/195/ЕИО по отношение на вписването за Туркменистан и за изменение на приложение I към Решение 2004/211/ЕО по отношение на вписването за Туркменистан в списъка на трети държави и части от тях, от които е разрешен вносът в Съюза на живи еднокопитни и сперма, яйцеклетки и ембриони от еднокопитни животни
   
      
         (нотифицирано под номер С(2017) 3207)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12, параграфи 1 и 4, член 16, параграф 2 и член 19, букви а) и б) от нея,
   като има предвид, че:
   
               (1)
            
            
               В Директива 2009/156/ЕО се определят ветеринарно-санитарните условия за вноса в Съюза на живи еднокопитни животни. В нея е предвидено, че вносът на еднокопитни животни в Съюза е разрешен само от третите държави, които отговарят на определени ветеринарно-санитарни изисквания.
            
         
               (2)
            
            
               В приложение I към Решение 93/195/ЕИО на Комисията (2) се установяват списъци на трети държави, разпределени в санитарни групи от А до Д. В приложение VII към посоченото решение се съдържа също така образец на здравен сертификат, който да се използва при повторното въвеждане на регистрирани коне след временен износ за по-малко от 60 дни с цел участието им в конните мероприятия от Азиатските игри или в Световната купа по издръжливост.
            
         
               (3)
            
            
               Конните мероприятия в рамките на Азиатските игри и бойни изкуства на закрито през 2017 г. ще се състоят в Ашхабад, Туркменистан, от 17 до 27 септември 2017 г. под егидата на Международната федерация по конен спорт (Fédération Equestre Internationale).
            
         
               (4)
            
            
               За да се разреши повторното въвеждане в Съюза на регистрирани коне за спортни състезания след временен износ с цел участието им в Азиатските игри и бойни изкуства на закрито и за да се установи образец на здравен сертификат, който да придружава тези регистрирани коне, е необходимо Туркменистан да бъде включена в съответната санитарна група в приложение I към посоченото решение и да се предвиди, че посочените коне могат да бъдат повторно въведени в Съюза само когато се придружават от здравен сертификат в съответствие с образеца, установен в приложение VII към Решение 93/195/ЕИО.
            
         
               (5)
            
            
               Поради това Решение 93/195/ЕИО следва да бъде съответно изменено.
            
         
               (6)
            
            
               В приложение I към Решение 2004/211/ЕО на Комисията (3) се установява списък на трети държави и в случай че се прилага регионализация — на части от тях, от които държавите членки разрешават вноса на еднокопитни и на сперма, яйцеклетки и ембриони от тях, и се посочват условията, приложими към този внос.
            
         
               (7)
            
            
               За да бъдат домакин на конните мероприятия от Азиатските игри и бойни изкуства на закрито през 2017 г., компетентните органи на Туркменистан поискаха част от територията на посочената държава, която територия се установява в южната част на регион Ахал (Akhal), да бъде призната за ограничен срок като зона, свободна от болести по конете.
            
         
               (8)
            
            
               През февруари 2017 г. службите на Комисията участваха в служебно посещение на Световната организация за здравеопазване на животните (OIE) в Туркменистан, за да съдействат на посочената държава да определи окончателно зоната, свободна от болести по конете, която се състои от централна зона, обградена от наблюдавана зона.
            
         
               (9)
            
            
               Компетентните органите на Туркменистан предоставиха редица гаранции, по-специално по отношение на обявяването на болестите, изброени в приложение I към Директива 2009/156/ЕО, в своята държава и по отношение на ангажимента да изпълнят изцяло разпоредбите на член 12, параграф 2, буква е) от посочената директива във връзка с незабавното обявяване на болести пред Комисията и държавите членки.
            
         
               (10)
            
            
               В Туркменистан никога не е имало африканска чума по конете, венецуелски енцефаломиелит по конете и везикулозен стоматит. Последният случай на дурин, докладван на OIE, е бил през 2010 г. Няма докладвани случаи на сап вече поне три години, каквото е изискването на OIE за държава, която иска да обяви, че е свободна от посочената болест.
            
         
               (11)
            
            
               Туркменистан е провела щателно серологично изследване на конете в страната, и по-специално в наблюдаваната зона в зоната, свободна от болести по конете, което е дало отрицателни резултати при всички изследвани случаи за африканска чума по свинете, сап и дурин. За срок от 6 месеца, който официално започва на 15 март 2017 г., централната зона ще бъде без еднокопитни животни до въвеждането на участващите коне съгласно договорения протокол за карантина.
            
         
               (12)
            
            
               За да се осигури устойчива защита на здравния статус на еднокопитните животни в зоната, свободна от болести по еднокопитните, органите на Туркменистан поеха ангажимента да въведат в експлоатация новопостроено карантинно помещение точно до зоната, свободна от болести по еднокопитните, за да контролират въвеждането на еднокопитни от стопанства в други части на Туркменистан и пристигащи от някои трети държави, които не са изброени в списъка в приложение I към Решение 2004/211/ЕО. През този карантинен период преди въвеждането им животните се подлагат на ветеринарномедицинските проверки в съответствие с условията за внос на Съюза.
            
         
               (13)
            
            
               Предвид задоволителните резултати, отчетени при посоченото по-горе служебно посещение, и информацията и гаранциите, предоставени от Туркменистан, Туркменистан следва да бъде включена в списъка на третите държави, установен в приложение I към Решение 2004/211/ЕО, за повторно въвеждане на регистрирани коне за периода 10 септември — 10 октомври 2017 г. Същевременно Туркменистан следва да бъде регионализирана по отношение на някои болести по еднокопитните животни. От епидемиологична гледна точка зоната в Туркменистан, свободна от болести по еднокопитните животни, следва да бъде включена към санитарна група Б от списъка в приложение I към Решение 2004/211/ЕО.
            
         
               (14)
            
            
               Поради това Решение 2004/211/ЕО следва да бъде съответно изменено.
            
         
               (15)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Държавите членки разрешават повторното въвеждане на регистрирани коне за спортни състезания след временен износ до частта от територията на Туркменистан, регионализирана за целите на участието в Азиатските игри и бойни изкуства на закрито през 2017 г. в Ашхабад, при условие че те се придружават от здравен сертификат в съответствие с образеца, установен в приложение VII към Решение 93/195/ЕИО, надлежно попълнен в срока, посочен в приложение I към Решение 2004/211/ЕО.
   Член 2
   Приложение I към Решение 93/195/ЕИО се изменя в съответствие с приложение I към настоящото решение.
   Член 3
   Приложение I към Решение 2004/211/ЕО се изменя в съответствие с приложение II към настоящото решение.
   Член 4
   Адресати на настоящото решение са държавите членки.
   То се прилага до 31 октомври 2017 г.
   
      Съставено в Брюксел на 17 май 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 192, 23.7.2010 г., стр. 1.
   
      (2)  Решение 93/195/ЕИО на Комисията от 2 февруари 1993 г. относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви след временен износ (ОВ L 86, 6.4.1993 г., стр. 1).
   
      (3)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни и за изменение на Решения 93/195/ЕИО и 94/63/ЕО (ОВ L 73, 11.3.2004 г., стр. 1).
   
      ПРИЛОЖЕНИЕ I
      Приложение I към Решение 93/195/ЕИО се изменя, както следва:
      
                  1)
               
               
                  Списъкът на трети държави в санитарна група Б се заменя със следното:
                  „Австралия (AU), Беларус (BY), Черна гора (ME), бивша югославска република Македония (2) (MK), Нова Зеландия (NZ), Сърбия (RS), Русия (3) (RU), Туркменистан (3) (5) (TM), Украйна (UA).“
               
            
                  2)
               
               
                  Бележка под линия 3 се заменя със следното:
                  
                              „(3)
                           
                           
                              Част от третата държава или територия в съответствие с член 13, параграф 2, буква а) от Директива 2009/156/ЕО, както е посочено в колони 3 и 4 от приложение I към Решение 2004/211/ЕО.“
                           
                        
            
                  3)
               
               
                  Добавя се следната бележка под линия 5:
                  
                              „(5)
                           
                           
                              За срока, посочен в колона 15 от таблицата в приложение I към Решение 2004/211/ЕО.“
                           
                        
            
         ПРИЛОЖЕНИЕ II
         Приложение I към Решение 2004/211/ЕО се изменя, както следва:
         
                     1)
                  
                  
                     Между вписванията за Тайланд и Тунис по азбучен ред на кода ISO в таблицата се вмъква следното вписване за Туркменистан:
                     
                                 „TM
                              
                              
                                 Туркменистан
                              
                              
                                 TM-0
                              
                              
                                 Цялата територия
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Важи от 10 септември до 10 октомври 2017 г.“
                              
                           
                                 TM-1
                              
                              
                                 Свободната от болести по конете зона Ашхабад (вж. клетка 8 за подробности)
                              
                              
                                 Б
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     2)
                  
                  
                     Добавя се следната клетка 8:
                     
                                 „Клетка 8
                              
                              
                                  
                              
                           
                                 TM
                              
                              
                                 Туркменистан
                              
                              
                                 TM-1
                              
                              
                                 Свободната от болести по конете зона Ашхабад се състои от:
                                 
                                             1)
                                          
                                          
                                             централната зона, установена с координати 37.925300 N, 58.438068 E, източно от кръстовището на магистрала M37 и улица Kuliyev, която върви на север, граничеща на север с канала с прясна вода Garagum Canal, а на юг — с железопътната линия;
                                          
                                       
                                             2)
                                          
                                          
                                             наблюдаваната зона с дължина 30 до 50 km, считано от канала със замърсена вода, с който зоната граничи на север, до държавната граница с Иран на юг, и с ширина 110 km от област Anew на изток от Ашхабад до област Baharden на запад от Ашхабад, включително международното летище, което е в близост до централната зона.“